შვიდი ძმის კუნძულები

შვიდი ძმის კუნძულები (ფრანგ. Îles des Sept Frères, არაბ. السوابع), ასევე ცნობილია, როგორც სავაბის კუნძულები ან სებას კუნძულები — არქიპელაგი ბაბ-ელ-მანდების სრუტეში (წითელ ზღვასა და ადენის ყურეს შორის). კუნძულები ადმინისტრაციულად ეკუთვნის ჯიბუტის ობოკის რეგიონს და შესანიშნავი ადგილია დაივინგის მოყვარულთათვის. ინგლისურ გამოცემებშიც კი არქიპელაგს დღესაც ხშირად მოიხსენიებენ ფრანგული სახელით — Sept Frères. გეოგრაფია არქიპელაგი წარმოადგენს 6 ვულკანური კუნძულის ჯაჭვს, რომელიც გადაჭიმულია დაახლოებით 10 კმ-ზე დასავლეთიდან აღმოსავლეთისკენ: დასავლეთის კუნძული, ანუ წითელი კუნძული (H̱amra), სიმაღლე — 62 მეტრი ორმაგი კუნძული (Ounḏa Dâbali), სიმაღლე — 46 მეტრი დაბალი კუნძული (Tolka), სიმაღლე — 17 მეტრი დიდი კუნძული (Kaḏḏa Dâbali), სიმაღლე — 114 მეტრი აღმოსავლეთის კუნძული (H̱orod le ‘Ale), სიმაღლე — 83 მეტრი სამხრეთის კუნძული (‘Ounḏa Kômaytou), სიმაღლე — 47 მეტრი "მეშვიდე ძმა" არ არის კუნძული, იგი ვულკანური ბორცვია რას სიიიანის (Ras Siyyan) ნახევარკუნძულის ჩრდილოეთ დაბოლოებაზე. დასავლეთის კუნძული მდებარეობს დაახლოებით 4,5 კმ-ში აღმოსავლეთით რას სიიიანის ნახევარკუნძულიდან და 6,0 კმ-ით ჩრდილო-აღმოსავლეთით ჯიბუტის სანაპიროდან. ყველა კუნძული გარშემორტყმულია რიფებით. ყველა კუნძული რუხი ფერისაა, დიდი კუნძულის გამოკლებით, რომელიც მოყვითალოა. სქოლიო